**Skema til ansøgning om tillæg for reduceret kvælstoftilførsel og frugt/bær-tillæg til eksisterende tilsagn om Økologisk Arealtilskud 2024**

**Ansøgningen skal sendes til:**

**arealtilskud@lbst.dk**

eller

**Landbrugsstyrelsen**

**Arealtilskud**

**Augustenborg Slot 3**

**6440 Augustenborg**

Frist for modtagelse af ansøgningen i Landbrugsstyrelsen er **den 26. september 2024**

**Hvad kan du søge?**

I 2024 kan du ikke søge nye basistilsagn om Økologisk Arealtilskud, men du kan søge om at tilføje tillæg for reduceret kvælstoftilførsel og/eller frugt/bær-tillæg til marker, hvor du i forvejen har et eksisterende basis-tilsagn om Økologisk Arealtilskud. Du kan ikke søge om at tilføje nyt tilsagn om omlægningstillæg til marker med eksisterende basistilsagn om Økologisk Arealtilskud.

Tilsagn om tillæg er gældende fra 1. september 2024, og tilsagn om tillæg udløber samtidig med, at basistilsagnet for den enkelte mark udløber.

Du kan kun søge om at tilføje nye tillæg til marker, hvor tilsagn om Økologisk Arealtilskud udløber 31. august 2025.

Du kan læse mere om betingelserne for at søge tilsagn på hjemmesiden for

[Økologisk Arealtilskud](https://lbst.dk/tilskudsguide/oekologisk-arealtilskud-5-aarige-tilsagn/)

**Markerne skal ikke indtegnes**

Du skal ikke indtegne de marker, hvor du søger om at tilføje tilsagn om tillæg. Du kan kun søge om tilsagn om tillæg til hele tilsagnsmarker. Du kan danne dig et overblik over dine tilsagnsmarker ved at se i dine tilsagnsbreve i Tast selv eller ved at kigge på korttemaet ”Tilsagn, Økologisk Arealtilskud 2015-2020” i Internet Markkort.

### Hvordan udfylder du ansøgningen?

Hvis du vil søge om at tilføje tillæg for reduceret kvælstoftilførsel og/eller frugt/bær-tillæg til eksisterende tilsagn om Økologisk Arealtilskud, skal du udfylde nedenstående ansøgningsskema.

Skemaet kan udfyldes elektronisk, men du skal udskrive og underskrive skemaet. Du skal herefter indsende dit skema enten pr. mail (indscannet efter underskrift) eller som brev. Brug venligst blokbogstaver, hvis du vælger at udfylde skemaet med kuglepen.

Skemaet kan underskrives af en fuldmagtshaver, hvis denne har en skriftlig fuldmagt til at handle på dine vegne. Ansøgningen skal enten vedlægges en kopi af fuldmagten, eller der skal være givet en fuldmagt i Tast selv til udfyldelse af fællesskemaet eller tilsagnsskemaet.[[1]](#footnote-2) Fuldmagtshaver, typisk konsulenten, skal underskrive ansøgningen på vegne af ansøger.

### A. Oplysninger om ansøger

Her angives oplysninger om ansøgers navn og adresse. CVR-nummer eller alternativt CPR-nummer skal altid angives. Der skal være oprettet en NemKonto for det CVR-/CPR–nummer, der skrives på ansøgningen, da det vil være den konto, som pengene udbetales til. Det skal være det samme CVR-/CPR-nummer, som basistilsagnet om Økologisk Arealtilskud er knyttet til.

### B. Oplysninger vedrørende tilsagn

Du skal oplyse i punkt B, hvorvidt det areal, der søges tilsagn til, allerede er omfattet af anden regulering (aftaler, servitutter, fredning eller andet). Du kan ikke få et tillæg for reduceret kvælstoftilførsel, hvis dit areal er omfattet af et krav, lovgivning eller lignende, der forbyder tilførsel af gødning eller pålægger dig at bruge højst 107 kg N/ha på marken.

Hvis du ønsker at søge på et areal, der er omfattet af regulering (fx begrænsning af gødningstilførsel), er det derfor vigtigt, at der vedlægges bilag, som beskriver, hvad aftalen omfatter, så vi kan vurdere, om der kan gives tilsagn om tillæg til arealet.

### C.Skema til ansøgning om nyt tilsagn om Økologisk Arealtilskud

Du skal udfylde kolonnerne 1 og 2 samt 3 og/eller 4. Du skal angive:

* markens tilsagnsnummer som du kan se i korttemaet ”Tilsagn, Økologisk Arealtilskud 2015-2020” i Internet Markkort (bemærk, at du skal angive markens tilsagnsnummer og ikke det marknummer, som du har angivet for marken i fællesskemaet),
* markbloknummer,
* at du søger enten tillæg for reduceret kvælstoftilførsel eller frugt/bær-tillæg eller begge tillæg.

Bemærk, at hvis du ikke sætter kryds i kolonnerne 3 eller 4, får du ikke tilsagn om tillæg til arealerne.

Bemærk, at du kun kan søge om at tilføje tilsagn om tillæg til hele marker med eksisterende basistilsagn om Økologisk Arealtilskud. Det vil sige, at du ikke kan søge tilsagn om tillæg til marker, hvor basistilsagnet er udløbet pr. 31. august 2024 eller tidligere.

Hvis du kun vil dyrke en del af tilsagnsmarken med frugt/bær-afgrøder, skal du alligevel søge om tilsagn om frugt/bær-tillæg til hele tilsagnsmarken. I efterfølgende år skal du i fællesskemaet søge om udbetaling af frugt/bær-tillæg til den del af marken, som du dyrker med frugt/bær-afgrøder.

Husk at anmelde marken med en afgrødekode der er godkendt til frugt/bær-tillæg.

Herefter vil vi bortfalde frugt/bær-tillægget på den del af marken, der ikke er anmeldt med frugt/bær-afgrøde. Du får ikke et tilbagebetalingskrav for frugt/bær-tillægget, da der endnu ikke har været udbetalt frugt/bær-tillæg.

Du skal fortsat søge udbetaling af basistilskuddet samt øvrige tillæg på den resterende del af marken.

### D. Erklæring fra ansøger

Ved din underskrift erklærer du, at du er bekendt med betingelserne for at modtage tilskud. Betingelserne fremgår af bekendtgørelse om Økologisk Arealtilskud og kan også læses i [Vejledning om Økologisk Arealtilskud.](https://lbst.dk/tilskudsguide/oekologisk-arealtilskud-fleraarige-tilsagn/)

Hvis konsulenten underskriver ansøgningen, skal vedkommende konsulent underskrive, så det fremgår, at konsulenten underskriver på vegne af ansøger. Der er et særligt felt til konsulentens underskrift.

Hvis ansøger er et selskab eller en anden juridisk enhed, hvor der er krav om tegningsberettigede, skal alle tegningsberettigede parter underskrive ansøgningen, med mindre der er indgået aftale mellem de tegningsberettigede om noget andet, og denne aftale dokumenteres overfor Landbrugsstyrelsen.

### E. Bemærkninger

Hvis du har bemærkninger til din ansøgning eller oplysninger om et eksisterende tilsagn, kan du skrive dem i felt E.

**Ansøgningen skal være Landbrugsstyrelsen i hænde senest den 26. september 2024.**

|  |
| --- |
| **Ansøgning om tilføjelse af tilsagn om tillæg under Økologisk Arealtilskud (Du skal udfylde punkt A, B, C og D)** |

|  |
| --- |
| A. Oplysninger om ansøger |
| CVR-nr.       | CPR-nr.       |
| Navn       |
| Vejnavn og nr.      |
| Lokalt stednavn       | Postnr.       | By       |
| Telefonnr.       | Mobilnr.       | E-mail       |

|  |
| --- |
| **B. Oplysninger vedrørende tilsagn om tillæg** |
| 1. Findes der i forvejen anden regulering (aftaler, servitutter, fredning eller andet) på de ansøgte arealer, som indeholder forpligtigelse til ikke at bruge gødning?

 [ ]  nej [ ]  ja (husk at vedlægge bilag om anden aftale)  |

|  |
| --- |
| **C. Ansøgning om tilføjelse af tilsagn om tillæg til eksisterende tilsagn om Økologisk Arealtilskud**  |
| **Marker hvortil du søger om tilføjelse af tilsagn om tillæg til eksisterende tilsagn om Økologisk Arealtilskud (Kolonne 1, 2, 3 og 4 skal udfyldes)** |
| **1** | **2** | **3** | **4** |
| Tilsagns mark-nummer  | Markbloknummer | Jeg søger tilsagn om tillæg for reduceret kvælstoftilførsel (sæt x) | Jeg søger tilsagn om frugt/bær-tillæg(sæt x) |
|  | Feltnummer | Løbenummer  |  |  |
|        |        |        |      |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|       |       |       |       |       |
|  |  |

|  |
| --- |
| **D. Erklæring fra ansøger** |
| Undertegnede ansøger erklærer,at jeg er bekendt med bestemmelserne i Bekendtgørelse nr. 1077 af 1. juni 2021 om økologisk arealtilskud med senere ændringer, herunder betingelserne for tilsagn om tilskud, bestemmelserne om bortfald og tilbagebetaling af tilskud,- at de oplysninger, jeg har givet i ansøgningen, er rigtige, og at jeg ikke har fortiet oplysninger af betydning for sagens afgørelse,- at jeg er indforstået med, at Landbrugsstyrelsen til brug for behandling af ansøgningen indhenter oplysninger fra andre offentlige myndigheder om krydsoverensstemmelse.- at forudsætningerne for at ansøge om tilsagn om tilskud er opfyldt, - at være bekendt med Landbrugsstyrelsens indsamling, behandling, opbevaring og videregivelse af mine persondata og styrelsens persondatapolitik som findes på [lbst.dk/persondata-ldp-areal](https://lbst.dk/persondatapolitik/ansoegning-af-arealstoetteordninger-under-landdistriktsprogrammet-ldp/)Hvis du underskriver som konsulent, skal du underskrive i nederste felt, hvor du angiver, at du underskriver på vegne af ansøger |
| Dato       | Underskrift | CVR/CPR-nr.        |
| Dato       | Underskrift | CVR/CPR-nr.       |
| Dato       | Underskrift | CVR/CPR-nr.       |
| Dato            | Underskrift | CVR/CPR-nr.       |
| Dato            | Underskrift fra konsulent, der underskriver på vegne af ovenstående ansøger: |  |
| Oplysninger fra denne ansøgning vil blive brugt af Landbrugsstyrelsen til sagsbehandling, administration og evt. tilskudsudbetaling og kontrol. Mere information om hvordan Landbrugsstyrelsen opfylder reglerne i lov om behandling af personoplysninger (persondataloven) findes i [Vejledning om Økologisk Arealtilskud.](https://lbst.dk/tilskudsguide/oekologisk-arealtilskud-fleraarige-tilsagn/)  |

|  |
| --- |
| **E. Bemærkninger**  |
|            |

1. Hvis der allerede er givet en fuldmagt i Tast selv vedr. det digitale Tilsagnsskema, så er denne fuldmagt også gældende for dette papirskema. [↑](#footnote-ref-2)